nb en da da da fr da en nb de da da da sv de en de da da en da de da da da da da da da da nl da et da da da da da da fr da da da da en en nn es et da da da da da da da da nl nl sv fr da da da en en sv et da da da da da da da da da en en sv da nn da da en da da da da da da da en da da da en cs de en da en en de da en en da fr en en de da en en tr da da fr en en sv da en en da en nl da it en nb da da da da da da da da da de en da da da da da en da da nn nl da da da da fr de en da da da da da da da fr de sv nb
Nytårs dessertkage med baileysmousse og ambermousse
Om få dage skal vi fejre årets sidste dag og til denne fantastiske aften hører der sig naturligvis også en lækker nytårsmenu, som selvfølgelig afsluttes med en flot og lækker dessert.
Jeg giver her mit bud på en skøn nytårsdessert, som består af nøddebund med baileysmousse, amber-chokolade mousse og mandelkrokant. Kagen er beklædt med en flot glaze og masser af glimmer.
Dette er en prøvebagning før det helt store brag nytårsaften. Det er første gang jeg har beklædt en kage med glaze, så må indrømme at der er stor plads til forbedring både med hensyn til farve og udformning. Selve pynten skal der også lige rettes lidt op på, men smagen er stadig helt perfekt. Så denne kage er bare til inspiration, så er det op til Jeres frie fantasi, hvordan sådan en kage skal pyntes.
Da kagen godt kan være lidt tung, tænker jeg, at der skal serveres en lille kugle vaniljeis sammen med.
Kagen er faktisk også glutenfri.
70 g. nødder (det kan evt. være hasselnødder, valnødder, mandler el. hvad du nu bedst kan lide)
Pisk æggehvider og sukker til en sej marengs.
Hak nødderne i en minihakker og bland dem sammen med vaniljesukker og bagepulver.
Vend lidt af nødderne sammen med marengsen og vend det forsigtigt sammen, så du ikke slå luften ud af hviderne. Vend resten af nødderne i og vend det sammen indtil nødderne er godt fordelt.
Kom nøddemassen i en kageform (20 cm) med bagepapir i bunden og bag bunden i ca. 15-18 minutter ved 170 grader varmluft.
Tag nøddebunden ud og lad den afkøle. Skær evt. nøddebunden til så den passer perfekt i formen.
Tag etiketten af dåsen og stil dåsen i en gryde og dæk den med vand. Kog dåsen i 3 timer – hold øje med at dåsen hele tiden er dækket med vand.
Efter de 3 timer afkøles dåsen og du har nu den lækreste karamel.
Smør karamellen ud i et tyndt lag ovenpå nøddebunden.
Udblød husblassen i koldt vand i min. 15 minutter.
Baileys, vaniljesukker og piskefløde kommes i en lille gryde og varmes op uden at koge. Tag gryden af varmen.
Chokoladen hakkes fint og hældes op i gryden og hvor den smelter i den lune baileys/fløde.
Tilsæt husblas og lad massen afkøle.
Pisk de resterende 2 dl. fløde til en let skum og bland det nu med chokolade-/baileys massen og rør indtil det er en jævn masse.
Fordel moussen over nøddebunden og stil kagen på køl el. frys i et par timer.
Mandlerne ristes i en 200 grader varm oven i 7-8 minutter.
Fordel sukkeret på en pande og varm op ved middel varme. Når sukkeret er smeltet hældes mandlerne på panden og blandes godt med sukkermassen.
Hæld mandlerne op på en stykke bagepapir og lad dem afkøle.
Hakkes derefter groft og fordeles ovenpå den frosne baileysmousse.
50 g. amber-chokolade (Summerbird)
Udblød husblassen i koldt vand i min. 15 minutter.
Piskefløde og vaniljesukker kommes i en lille gryde og varmes op uden at koge. Tag gryden af varmen.
Amber-chokoladen hakkes fint og hældes op i gryden, hvor den smelter i den lune fløde.
Tilsæt husblas og lad massen afkøle.
Pisk den resterende fløde til en let skum og bland det med chokolademassen og rør indtil det er en jævn masse.
Tag kagen ud fra køl og fordel de hakkede krokant-mandler ovenpå baileysmoussen.
Fordel derefter amber-moussen ovenpå og stil kagen i fryseren i min. 3 timer og gerne til næste dag.
125 g. hvidt sukker
90 g. kondenseret mælk
125 g. hvid chokolade
Udblød husblassen i koldt vand i min. 15 minutter.
Kom glukosesirup, sukker og vand i en gryde og giv det et let opkog indtil sukkeret er opløst.
Tilsæt kondenseret mælk og tag nu gryden af varmen.
Tilsæt husblassen og rør det forsigtigt i massen – pas på ikke at lave luftbobler.
Hak den hvide chokolade og hæld det op i en høj beholder og hæld forsigtig den varme væske over chokoladen og lad den smelte.
Tilsæt pastafarve og før derefter stille og roligt en stavblender ned i den høje beholder – hold stavblenderen skråt og blend massen til en glat og blank glaze.
Fjern eventuelt luftbobler og lad glazen afkøle indtil den er 35 grader.
Tag kagen ud af fryseren og stil den på en rist med en beholder nedenunder og overhæld kagen med glaze.
Pynt kagen med glimmer, bladsølv eller hvad fantasien rækker til.
Velbekom og rigtig godt nytår!
Elisabeth 29. december 2019 at 11:10 pm
Vrider du vandet fra husblassen eller?
Fru Østergaard 30. december 2019 at 9:10 am
Ja, det gør jeg 🙂
Stine 29. november 2020 at 10:02 am
Har du brugt silikone form. Har du så lagt bunden i til sidst?
Fru Østergaard 29. november 2020 at 7:22 pm
Det er ved at være længe siden jeg har bagt denne kage 😉 Men jeg mener at huske, at jeg lagde bunden ned først og hældte derefter mousse over. Men du kan også sagtens gøre det omvendt 🙂
Sonja 1. december 2020 at 9:16 pm
Sikke en flot kage!
Hvor køber du pynten til kagen?
Fru Østergaard 2. december 2020 at 8:31 am
Det meste af pynten har jeg lavet selv – jeg har bl.a. trillet marcipankugler i sølvstøv, udstukket stjernerne i chokolade og malet dem med sølvstøv (Brug vodka for at få det til at hænge fast). De små kugler på kagen er købt 🙂
Lesley Møller 29. december 2021 at 9:44 am
Hej. Jeg forsøger mig en version af din kage her nytårsaften . Glazer du kagen med det samme den kommer ud af fryseren? Og hvordan opbevarer du kagen inden servering ? Tak for hjælpen
Skriv en kommentar Afbryd
Hej jeg hedder Annette Østergaard Toft.
Her på bloggen kan du finde inspiration til kageopskrifter og mad. Jeg er en glad amatørbager, som bager kager på et niveau, hvor alle kan være med og så vil jeg bare rigtig gerne dele ud af mine opskrifter.
Derudover vil jeg vise nogle af mine mange kreative grafiske projekter. Samt give inspiration til sangskjulere, invitationer m.v.
Tak fordi du læser med!
Mazarinkage med jordbærskum (Glutenfri)
Limekage med hvid chokolade-/limecreme
Julekrans – brownie med smag af appelsin
Nu er der godt nok gået nogle dage siden de smukk
NYHED - Portvinsplakat Efter flere opfordringer,
Den her mazarinkage med jordbærskum og friske jor
Påsken står for døren, måske har du allerede f
♥️ I morgen er det Valentinsdag ♥️ Giv din
🌟🥂RIGTIG GODT NYTÅR🥂🌟 I dag har jeg
🌟Glædelig 3. Søndag i advent 🌟 Forleden da
Følg med på Instagram
Majken Brønserud til Nøddekage med passionsfrugtmousse
Emilie til Brownie-talkage med skumbanancreme
Ole Schmidt til Indbydelser/Invitationer – inspiration til din næste fest
Kagetapas - fem små nemme kager - Fru Østergaard til Mazarinkage med jordbærskum (Glutenfri)
Karina til Kagetapas – fem små nemme kager
Copyright 2022 - Fru Østergaard